- Hindi News
- National
- फैमिली प्लानिंग ऑपरेशन : नियमों का पालन नहीं, सुबह भर्ती किया, दोपहर में ऑपरेशन
फैमिली प्लानिंग ऑपरेशन : नियमों का पालन नहीं, सुबह भर्ती किया, दोपहर में ऑपरेशन
मल्हारगंज पॉलीक्लिनिक में बुधवार को फैमिली प्लानिंग ऑपरेशन कैंप लगाया गया। महिलाओं को सुबह से बुलवा लिया गया, लेकिन जांच के लिए एक भी डॉक्टर वहां नहीं था। टारगेट पूरा करने की जल्दी में प्रोटोकॉल का पालन भी नहीं किया गया। गाइडलाइन के अनुसार ऑपरेशन करवाने वाली महिलाओं को एक दिन पहले भर्ती किया जाना जरूरी है, लेकिन यहां सुबह लाया गया। दोपहर में ऑपरेशन कर उन्हें डिस्चार्ज भी कर दिया।
आशा कार्यकर्ता 30-35 महिलाओं को लेकर पहुंची। उनकी प्री-मेडिकल जांच के लिए डॉक्टर नहीं होने की सूचना मिलने पर सिविल सर्जन डॉ. रतन खंडेलवाल ने तुरंत एक महिला डॉक्टर को भेजा। दोपहर दो बजे तक जांच ही चलती रही। इसके बाद ऑपरेशन किए। बड़वानी जिला अस्पताल में मोतियाबिंद के ऑपरेशन कैंप में लापरवाही के कारण 60 मरीजों की आंखों की रोशनी चली गई। इसके बाद स्वास्थ्य संचालनालय ने नई गाइडलाइन बनाई थी। इसमें कहा गया था कि ऑपरेशन से एक दिन पहले भर्ती किया जाए।
डॉक्टरों से मांगेंगे जवाब
ऑपरेशन को लेकर हमने गाइडलाइन का सख्ती से पालन करने का निर्देश दिया था। मुझे नहीं मालूम कि मल्हारगंज पॉलीक्लिनिक में ऑपरेशन में जल्दबाजी क्यों की गई? वहां के डॉक्टरों से स्पष्टीकरण लिया जाएगा। - डॉ. एस. पोरवाल, सीएमएचओ
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva